সীতাকুণ্ড শঙ্কর মঠ ও মিশন প্রতিষ্ঠার শত বর্ষপুর্তি উদযাপন পরিষদ এর রাউজান উপজেলা শাখার কমিটি গঠন ও ভক্ত মহাসম্মেলন উদযাপন উপলক্ষে এক সভা রাউজান রাসবিহারী ধামে অনুষ্ঠিত হয়েছে। রাউজান পৌর পূজা উদযাপন পরিষদের সভাপতি সাজু পালিতের সভাপতিত্বে অনুষ্ঠিত এই সভায় মহান আশির্বাদক ছিলেন সীতাকুণ্ড শঙ্কর মঠ ও মিশন এর অধ্যক্ষ শ্রীমৎ স্বামী তপনানন্দগীরি মহারাজ। অতিথি ছিলেন রাউজান পুজা উদযাপন পরিষদের সভাপতি চেয়ারম্যান প্রিয়োতোষ চৌধুরী, কাউন্সিলর সমীর দাশ গুপ্ত, প্রফেসর কেশব কুমার চৌধুরী,ডা, রাখাল দাশ গুপ্ত। বিপ্লব দাশের সঞ্চালনায় অনুষ্ঠানে অন্যান্যদের মাঝে বক্তব্য রাখেন মুক্তিযোদ্ধা রনজিৎ কুমার মল্লিক, সমীর কান্তি পাল, দিলিপ কুমার শীল, ডা. সুজিত দত্ত, সাংবাদিক প্রদীপ শীল,তপন দে প্রমূখ। সভায় সর্বসম্মতিক্রমে চেয়ারম্যান প্রিয়োতোষ চৌধুরীকে সভাপতি ও ডা. সুজিত দত্তকে সাধারণ সম্পাদক করে ৫১ সদস্য বিশিষ্ট একটি কমিটি গঠিত হয়।